Jeg købte i fredags en julegave og opdager senere på aftenen at mit kort bliver afvist i det lokale supermarked. Det burde ikke være blevet afvist da jeg ved, at der er penge på kortet. ( det ganske flovt ) 

Jeg kontakter min bank og bliver i dag søndag informeret via tlf. banken at Elgiganten har foretaget samme beløb 2 gange. Jeg kontakter så kundeservice her til formiddag for at få mine penge og taler med Nana som oplyser jeg skal sende et kontoudtog trods hun kan se jeg kun har købt den ene ting. 
Jeg får en email til Nana og sender mit kontoudtog og afventer svar. Efter næsten 2 timer opdager jeg, at mailen er sendt retur, den oplyste email var ikke korrekt. Jeg ringer derind igen og taler med en ung fyr der giver mig en helt anden email til Nana hvorefter jeg sender en ny mail der kommer retur igen.Igen. 

Jeg ringer igen, igen og bruger min tid og taler med en Mads der nu oplyser mig en helt 3 email til Nana og her stopper min tålmodighed. Jeg forventer at Mads bliver i røret og oplever en helt anden service denne gang og sender nu kontoudtog til hans email og fortæller ham om situationen. Han kontakter Herlev Afd. som ikke kan udbetale mig MINE penge her og nu fordi jeg brugt mit kort. 
Han skriver derefter en mail til Herlev med dokumentation for deres dobbelt træk og med cc så jeg kan følge deres samtaler. 

Først omkring kl16 skriver Herlev en til mail NSS Support om tilbageførelse og jeg afventer stadig mine penge eller svar med en undskyldning fra Herlev. 

Jeg vil gerne rose Mads Hansen fra kundeservice, men alt andet er dårlig service for at " låne " mine penge som ikke tilhører deres kasse. Hvis jeg gik med en varer uden at betale for den ville de ringe efter politiet og jeg ville få en plet på straffeattesten. Men det er ok, at Elgiganten i Herlev laver en så alvorlig fejl uden at hente mine penge op af kassen i en fart og særligt op til juletid.

Jeg er med på at der kan ske fejl alle steder, men at jeg skal bruge det meste af min søndag på 3 forkerte mail adresser og efterfølgende sidde og afvente svar på hvornår jeg får MINE penge. Det er dårlig juleservice. 

MVH

Snezana

Jeg har ventet forgæves på svar fra Elgiganten i Herlev her den 19/12-2016. Jeg havde derfor en aftale med Mads Hansen om at skrive kl.18 såfremt jeg ikke havde hørt noget. Her kommer hans svar: 

Hej Snezana

Jeg har snakket med et hav af mennesker ude i Herlev. De har fået svar fra NSS omkring at det er ikke noget de kan gøre men det er noget vi skal gøre her inde i Kundecenteret. Det forklarede jeg dem så at det har vi prøvet og det kan vi ikke. Men de sagde også at hvis man venter 5 hverdage så forsvinder reservationen. Det forklarede jeg så over for dem at det var ikke acceptabelt, da du står i den situation som du gør.

Men jeg prøver nu engang til at sende den til Kassen her inde i Kundecenteret, da de har en rutine for dette. Så jeg forventer at de kan trylle så du kan få dine penge igen.

Du ønskes en fantastisk Jul og en god aften 

-------------
Det er så uacceptabelt I behandler jeres kunder på den måde, der må være en overordnet der kender de interne regler om tilbageførsel af folks penge. Fejlen er jeres og forstår ikke så stor en butikskæde som Elgiganten ikke sørger for at uddanne deres personale i afhjælpning af fejlekspeditioner. Det er dårlig virksomhedspolitik og kundeservice når kunderne oplever vi bliver kastebold mellem jeres interne afdelinger. 

I skal leve op til jeres værdigrundlag og stå til ansvar for de mange kunder som føler sig svigtet med deres julehandel og yde en tilfredsstillende kundeservice.